ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการงบประมาณพ.ศ. ๒๕๔๒ อาศัยอำนาจตามความในมาตรา ๘๔ (๘)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการข้าราชการฝ่ายศาลปกครอง ว่าด้วยการงบประมาณพ.ศ. ๒๕๔๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้สำนักงาน หมายความว่า สำนักงานศาลปกครองสำนักงานศาล หมายความว่า สำนักงานศาลปกครองสูงสุดสำนักงานศาลปกครองกลางหรือสำนักงานศาลปกครองในภูมิภาคต่าง ๆหน่วยงานในสังกัด หมายความว่าหน่วยงานในสำนักงานระดับสำนักและกอง หรือเทียบเท่าและสำนักงานศาลประธาน หมายความว่า ประธานศาลปกครองสูงสุดเลขาธิการหมายความว่า เลขาธิการสำนักงานศาลปกครองข้อ ๔หลักเกณฑ์และวิธีปฏิบัติเกี่ยวกับการงบประมาณที่มิได้กำหนดไว้ในระเบียบนี้ ให้ปฏิบัติตามกฎหมายว่าด้วยวิธีการงบประมาณและมติคณะรัฐมนตรีที่เกี่ยวข้องโดยอนุโลมข้อ ๕ให้เลขาธิการเป็นผู้รักษาการตามระเบียบนี้และให้มีอำนาจออกระเบียบ คำสั่ง หลักเกณฑ์และวิธีการเพื่อประโยชน์ในการปฏิบัติงานตามระเบียบนี้ข้อ ๖ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑การจัดทำและการเสนองบประมาณ ข้อ ๗ให้สำนักงานมีหน้าที่จัดทำคำของบประมาณรายจ่ายประจำปีเสนอขออนุมัติประธานเพื่อเสนอต่อคณะรัฐมนตรีภายในเดือนธันวาคมก่อนเริ่มต้นปีงบประมาณถัดไปเพื่อประโยชน์ในการจัดทำคำของบประมาณตามวรรคหนึ่งให้หน่วยงานในสังกัดเสนอคำของบประมาณรายจ่ายประจำปีของหน่วยงานของตนต่อเลขาธิการภายในเดือนตุลาคมโดยแจ้งเหตุผลความจำเป็นในการขอพร้อมทั้งแนบเอกสารประกอบคำขอด้วยข้อ ๘ คำของบประมาณรายจ่ายประจำปีให้ประกอบด้วย(๑) แผนการดำเนินงานประจำปีที่แสดงถึงแผนการใช้จ่ายงบประมาณประจำปีและแผนปฏิบัติงานจำแนกตามแผนงานงาน โครงการ(๒) คำแถลงประกอบแผนการดำเนินงานประจำปีข้อ ๙งบประมาณรายจ่ายประจำปีที่ขอตั้งให้จำแนกตามแผนงาน งาน โครงการ โดยมีรายการดังนี้(๑) เงินเดือน ค่าจ้างประจำ และค่าจ้าชั่วคราว(๒) ค่าใช้จ่ายในการจัดการและบริหารองค์กร(๓) ค่าครุภัณฑ์ ที่ดิน และสิ่งก่อสร้างรายจ่ายใดที่จะต้องก่อหนี้ผูกพันงบประมาณรายจ่ายข้ามปีให้กำหนดรายการพร้อมทั้งระบุจำนวนเงินที่จะต้องผูกพันในแต่ละปีงบประมาณให้ชัดเจนรายจ่ายใดจะจำแนกเป็นลักษณะใดให้เป็นไปตามหลักเกณฑ์การจำแนกประเภทรายจ่ายของสำนักงบประมาณโดยอนุโลมหมวด ๒การจัดทำแผนการใช้จ่ายงบประมาณประจำปีและการบริหารงบประมาณรายจ่ายประจำปี ข้อ ๑๐ เมื่อพระราชบัญญัติงบประมาณรายจ่ายประจำปีใช้บังคับแล้วให้เลขาธิการจัดทำแผนการใช้จ่ายงบประมาณประจำปีของสำนักงานโดยจำแนกรายการและลักษณะการใช้จ่ายให้สอดคล้องกับแผนงาน งาน โครงการที่กำหนดไว้ในแผนการดำเนินการประจำปี และเสนอต่อประธานเพื่อพิจารณาอนุมัติก่อนเริ่มต้นปีงบประมาณวรรคสอง[๒](ยกเลิก)ข้อ ๑๑การจ่ายเงินของสำนักงานให้กระทำได้แต่เฉพาะที่ได้กำหนดในแผนงาน งานโครงการและรายละเอียดที่กำหนดไว้ในแผนการใช้จ่ายงบประมาณประจำปีข้อ ๑๒ให้เลขาธิการมีอำนาจหน้าที่จัดสรรและรับผิดชอบในการจ่ายเงินหรือก่อหนี้ผูกพันให้เป็นไปตามแผนการใช้จ่ายงบประมาณประจำปีข้อ ๑๓ให้เลขาธิการมีอำนาจโอนหรือเปลี่ยนแปลงงาน โครงการ หรือรายการที่กำหนดไว้ในงบประมาณรายจ่ายประจำปีแล้วรายงานให้ประธานทราบหมวด ๓การควบคุมงบประมาณ ข้อ ๑๔เมื่อสิ้นสุดปีงบประมาณ ให้สำนักงานจัดทำรายงานผลการดำเนินงาน ตลอดจนรายงานการรับและการจ่ายเงินประจำปีที่สิ้นสุดเพื่อให้สำนักงานตรวจเงินแผ่นดินตรวจสอบก่อนนำเสนอคณะรัฐมนตรี สภาผู้แทนราษฎรและวุฒิสภา โดยมิชักช้าแบบและวิธีการจัดทำรายงานให้เป็นไปตามที่เลขาธิการกำหนดประกาศ ณ วันที่ ๑๒ พฤศจิกายน พ.ศ. ๒๕๔๒อักขราทรจุฬารัตนกรรมการข้าราชการฝ่ายศาลปกครองทำหน้าที่ประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการงบประมาณ (ฉบับที่ ๒) พ.ศ. ๒๕๔๓[๓]สุนันทา/ผู้จัดทำ๑๓สิงหาคม ๒๕๕๑[๑]ราชกิจจานุเบกษา เล่ม ๑๑๖/ตอนที่ ๑๑๒ ก/หน้า ๑/๑๒ พฤศจิกายน ๒๕๔๒[๒]ข้อ ๑๐ วรรคสอง ยกเลิกโดยระเบียบคณะกรรมการข้าราชการฝ่ายศาลปกครองว่าด้วยการงบประมาณ (ฉบับที่ ๒) พ.ศ. ๒๕๔๓[๓]ราชกิจจานุเบกษา เล่ม ๑๑๗/ตอนที่ ๑๒๑ ก/หน้า ๑๖/๒๘ ธันวาคม ๒๕๔๓